
Ako neka osoba, koja nije musliman, proživi svoj životni vijek ne čineći velike grijehe, a na drugoj strani bude činila dobra djela koliko bude u mogućnosti, ili ukratko rečeno, lijepo proživi svoj život na dunjaluku, ali bez prihvatanja islama, kakav će tretman ta osoba imati na ahiretu? Da li će joj prebivalište biti ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")*** zbog učinjenih dobrih djela, ili će ***[Džehennem](https://pitajucene.com/search/D%C5%BEehennem/questions/ "Pretraži pitanja o džehennemu")*** biti mjesto njenog boravka zbog toga što nije prihvatila ***[islam](https://pitajucene.com/search/islam/questions/ "Pretraži pitanja o Islamu")*** (bez obzira da li je saznala za islam ili ne) i nije ispoljavala ***[tevhid](https://pitajucene.com/search/tevhid/questions/ "Pretraži pitanja o tevhidu")***? Želio bih da mi pojasnite kroz svoj odgovor ovu tematiku!


* 
* 
* 
* 
* 
* 
* 

 
Hoće li nemuslimanu koristiti njegova dobra djela na ahiretu?

Hvala Allahu, dž.š. ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")*** je zabranjen onome ko umre kao nemusliman, zbog riječi Uzvišenog Allaha: “Ko drugog Allahu smatra ravnim, Allah će mu ulazak u Džennet zabraniti i boravište njegovo bit će ***[Džehennem](https://pitajucene.com/search/D%C5%BEehennem/questions/ "Pretraži pitanja o džehennemu")***, a nevjernicima neće niko moći pomoći.” (El-Maida, 72) Dobra djela nevjerniku neće biti ni od kakve pomoći na ahiretu, shodno sljedećim ajetima:  

“A onaj koji želi neku drugu vjeru osim islama, neće mu biti primljena, i on će na onom svijetu nastradati.” (Ali Imran, 85)  “I Mi ćemo pristupiti djelima njihovim koja su učinili i u prah i pepeo ih pretvoriti.”  (El-Furkan, 23)   “A onima koji dokaze Naše ne budu priznavali i koji u susret na onom svijetu ne budu vjerovali, bit će poništena djela njihova. Zar će biti drukčije kažnjeni nego kako su radili.” (El-’Araf, 147)  

Pitanje slično ovome postavila je Aiša, r.a. Ona prenosi da je upitala Allahovog Poslanika, ﷺ: “Allahov Poslaniče, Ibn Džud’an je u periodu džahilijeta pazio na svoju rodbinu i hranio siromašne. Da li će od toga imati koristi (na ahiretu)?”  Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, reče: “To mu neće koristiti zato što nikada nije rekao: ‘Gospodaru moj, oprosti mi moje grijehe na Sudnjem danu!’” (Muslim, 214) Međutim, ako nevjernik nije čuo ništa o islamu, niti ga je iko pozvao da ga primi, u tom slučaju Allah, dž.š., ispitat će ga i iskušati na Sudnjem danu. Allah, dž.š., najbolje zna.


Muhammed Salih Munedždžid, *Odgovori o islamskom vjerovanju, str. 16.*


